Okawix:Okawix-doc.item0/ms

Langkah pertama dengan Okawix:

Apabila anda melancarkan Okawix buat kali pertama, anda akan perasan bahawa di bahagian atas tetingkap Okawix letaknya palang alatan; di bawah palang alatan letaknya palang carian; dan di bawah palang cerian itu letaknya bingkai pengurusan korpus di kiri dan bingkai utama di kanan. Bingkai utama itu membolehkan anda memilih bahasa kandungan (juga dipanggil arkib, atau Korpus ) yang ingin anda muat turun supaya boleh dibaca ketika tidak bersambung dengan Internet. Anda boleh memilih sebanyak mana bahasa yang anda mahu.

Misalnya, pilih Bahasa Melayu, kemudian klik Select languages.

Maka munculnya satu senarai semua arkib yang ada. Selain itu, anda juga mendapat kemungkinan meminta supaya tapak web anda disalin ke dalam arkib; anda cuma perlu mengisikan alamat e-mel dan URL tapak web anda, kemudian klik Request.

Klik butang Download pada arkib yang anda mahu layari di luar talian. Okawix menyarankan supaya anda menyimpan arkib ini di dalam pemacu setempat, dalam direktori pilihan anda.

Anda boleh memilih untuk memuat turun arkib itu dengan atau tanpa gambar (supaya masa dan jumlah ruang storan setempat yang diperlukan untuk muat turun itu tidak terlalu besar).

Klik Pasang. Kemudian, arkib yang terpilih itu disimpan, dan laman utamanya tampil dalam bingkai utama (tanpa gambar jika anda memilih untuk tidak memuat turunnya). Dalam bingkai kiri pula, nama arkib berkenaan dibubuh dalam senarai arkib simpanan setempat.

Barulah anda boleh membaca rencana-rencana dalam arkib ini ketika tidak bersambung dengan Internet.